Giuseppe Amato

Napolin elokuvayhtiöissä työskennellyt Amato kokeilu onneaan Hollywoodissa, mutta palasi vuonna 1932 Italiaan, jossa hän tuotti Mario Bonnardin ohjaustyöt Cinque a zero ja Varastettu ääni (Tre uomini in frac) sekä joukon muita suosittuja komedioita. 1930- ja 1940-lukujen vaihteessa hän tuotti muun muassa Mario Camerinin komedian I grandi magazzini (1939) ja Alessandro Blasettiin elokuvan Quattro passi fra le nuvole (1942). Toisen maailmansodan jälkeen Amato tuli tunnetuksi erityisesti Vittorio De Sican neorealististen klassikkojen tuottajana. Hänen viimeinen suuri tuotantonsa oli Federico Fellinin Ihana elämä vuonna 1960. Amato myös ohjasi joukon elokuvia.

Lähteet

Aiheesta muualla
 Elonet: Giuseppe Amato
 Internet Movie Database: Giuseppe Amato 

Luokka:Italialaiset elokuvaohjaajat
Luokka:Italialaiset elokuvatuottajat
Luokka:Vuonna 1899 syntyneet
Luokka:Vuonna 1964 kuolleet